|  |  |  |
| --- | --- | --- |
| **Meie: 03.01.2025.** |  |  **Nr. 1** |

Hr. Ilmo Au

Osakonnajuhataja

Usuasjade osakond

Siseministeerium

E-post: ilmo.au@siseministeerium.ee

*“Õdede eluhoonete aadressidel Pühtitsa klooster 38 ja 42 katusekatte vahetuse tegevuskavad”*

**TAOTLUS TEGEVUSKAVADELE HEAKSKIIDU SAAMISEKS**

 Vastavalt Pühtitsa Jumalaema Uinumise Stavropigiaalse Naiskloostri (edaspidi samuti Klooster) tellimusele on valminud õdede eluhoonetele aadressil Pühtitsa klooster/38 ja /42 katuste katusekatte vahetamise tegevuskavad. Nimetatud tegevuskavade koostamine on tingitud asjaolust, et katusekatted on halvas seisukorras ning esinevad lokaalsed veelekked. Katuste lokaalse parandamisega on aja jooksul tegeletud, aga kõik see on toonud ajutist lahendust ning probleem on jätkuv. Seda enam, et olemasolevad katusekatted on rajatud ühekordsete valtsidega terasplekist tahvlitest. Koostatud tegevuskavade alusel läbiviidavad tööd käsitlevad katusekatete vahetamist käsitsi valtsitud tsingitud (275g/m2) ning eelvärvitud (pural matt RR37) 0.6mm terasplekist laiusmõõduga 550mm pika paaniga (harjast-räästani) tahvlite vastu. Nimetatud lahendus on pikaealine, vastupidav, hoonete kompleksis harmoneeruv ning optimaalne lähtudes rahalistest kulutustest läbiviidavatele töödele. Tööde käigus vahetatakse välja samuti katte alusroovitus, paigaldatakse soojusisoleeriv materjal sarikate vahele, korrastatakse korstnad ning paigaldatakse katusele turvavarustus.

 Palume võimalusel Teie poolt kiiret heakskiitu tegevuskavadele ja toetust eelkirjeldatute tööde läbiviimise osas selleks, et saaksime alustada tegevuskavade kooskõlastamist Muinsuskaitseametiga ning rahastuse leidmist ülalnimetatud hädavajalike tööde läbiviimiseks.

Lugupidamisega

*/allkirjastatud digitaalselt/*

Pühtitsa Jumalaema Uinumise Stavropigiaalse Naiskloostri Iguumenja Filareta

Lisad:

1. Õdede eluhoone aadressil Pühtitsa klooster/38 katusekatte vahetus, ZOROASTER OÜ Töö nr. 02012025/TK
2. Õdede eluhoone aadressil Pühtitsa klooster/42 katusekatte vahetus, ZOROASTER OÜ Töö nr. 03012025/TK